Convenis amb entitats financeres - Ajuntament de Terrassa\nEt detallem els recursos propis de l'Ajuntament, en conveni amb entitats financeres, per a facilitar l'accés a finançament de les persones emprenedores de la ciutat.\nLa Fundació Asca ofereix préstecs, se nse interessos ni avals, a persones o a col·lectius que presentin un projecte de negoci que sigui viable i també a cooperatives, sempre i quan creïn ocupació.\nPréstecs per empreses de fins a 12.000 euros, a tornar en un període de 3 anys.\nPréstecs per a cooperatives de fins a 25.000 euros.\nLínia específica per a gent jove que vol iniciar projectes de negoci viables per un import de 15.000 euros.\nSol·licita una cita d'assessorament personalitzat sobre finançament del projecte.\nMicrobank ofereix préstecs sense garantia real dirigits a persones o entitats que poden tenir dificultats d'accés al finançament bancari tradicional. També atorga finançament a entitats d'economia social.\nEl Servei d'Emprenedoria farà l'acompanyament del pla d'empresa i valorarà el projecte: en cas de valoració positiva, se certificarà la viabilitat del projecte que es vol finançar.\nFundació Youth Business Spain\nLa Fundació Youth Business Spain ofereix préstecs per a persones menors de 35 anys de fins a 5.000€, sense necessitat d'aval, que s'hauran de tornar en un període de 2 anys. El fons del préstec és limitat.\nQualsevol persona que vulgui accedir a aquest préstec s'ha de posar en contacte amb el Servei d'Emprenedoria i Economia Social de l'Ajuntament de Terrassa escrivint a [email protected].\nPer poder accedir al préstec és requisit fer un pla d'empresa supervisat pel Servei d'Emprenedoria i Economia Social.\nAquest pla es presentarà a la Fundació Youth Business Spain per tal de validar la concessió del préstec. L'acord s'ha dut a terme a través de la Fundació Autoocupació, membre fundador de Youth Business Spain.\nL'Ajuntament ofereix altres formes de finançar projectes innovadors i de caire social que estan integrats en els Projectes de Valor per Terrassa.\nAltres recursos públics


Preguntes freqüents d'iLoveIMG\nEns fan moltes preguntes\nAquí tens les nostres respostes a les més freqüents.\nLes meves imatges es queden guardades als vostres servidors?\nLes teves fotos són només teves. Nosaltres només mantenim els fitxers als nostres servidors per permetre que et descarreguis les teves imatges editades. Després, els teus fitxers s'eliminen completament del nostre sistema. No cal ni dir que nosaltres no accedim, mirem ni copiem els teus arxius sota cap circumstància.\nPuc utilitzar els vostres serveis per a la meva empresa?\nPer descomptat. Tota càrrega de dades està encriptades amb el protocol https/SSL per protegir la teva privacitat. Aquestes mesures complementàries garanteixen la màxima privacitat i compleixen amb els requeriments de la majoria de polítiques corporatives de protecció de dades. En altres paraules, processem les teves dades complint amb alts estàndards de seguretat.\nQuins són els requeriments del sistema?\nEls requisits del nostre sistema són força bàsics. Per aconseguir el màxim rendiment de les nostres eines, et suggerim que utilitzis els següents navegadors: Chrome, Firefox, Explorer +10 i Safari. Si tens algun problema, envia'ns un correu electrònic. Intentarem respondre't dins dels propers 2 dies laborables.\nPer què encara no he rebut un correu electrònic de confirmació?\nHauries de rebre el correu electrònic per confirmar el teu compte poc després de registrar-te. Si no l'has rebut, si us plau, mira a la carpeta de Correu no desitjat o a la Paperera per assegurar-te de que no ha acabat allà. Si no, sempre ens pots enviar un correu electrònic. Estarem encantats d'ajudar-te a confirmar el teu compte.\nCom puc seleccionar imatges del meu ordinador?\nTens dues maneres de pujar les teves fotos ràpidament: pots arrossegar i deixar les teves imatges des del teu escriptori directament a la nostra pàgina, o pots seleccionar les teves fotos individualment fent clic una per una. Per fer seleccions múltiples, quan els fitxers estiguin ordenats consecutivament, pots fer clic al primer i a l'últim que vulguis seleccionar mentre prems la tecla "Shift".\nPuc escollir el nivell de compressió?\nNo. El nostre compressor està dissenyat per proporcionar el màxim nivell de compressió sense que la qualitat de les imatges baixi, per això no pots modificar el nivell de compressió. Una vegada s'hagin processat les teves imatges, veuràs el percentatge de compressió. Si les imatges ja estan comprimides, no podem comprimir-les més.\nSi dieu que sou tan ràpids, per què la meva conversió està tardant un segle?\nEl cas és que, desafortunadament, no tot està a les nostres mans. Tot i la rapidesa dels nostres servidors, el temps que les teves imatges tardin en convertir-se dependrà de la teva connexió a Internet i de la mida de les imatges seleccionades. Ens sap greu.\nQuè vol dir que puc treballar des del núvol?\nVol dir que no necessites tenir les imatges que vulguis processar al mateix dispositiu des del que estàs treballant. Si tens un compte a Google Drive o Dropbox, pots descarregar els teus fitxers a la nostra pàgina directament. Després de processar-los, els pots tornar a guardar als teus comptes al núvol.\nSe'm pot cobrar un recàrrec si excedeixo els meus límits d'usuari?\nTècnicament, no pots excedir els teus límits. Si intentes pujar més fitxers o més grans del que et permet el teu pla d'usuari, t'apareixerà un missatge dient que no pots procedir. Si veus aquest missatge sovint, potser t'hauries de plantejar millorar el teu tipus de compte.\nPer què no funciona correctament la pàgina?\nSi no pots pujar alguns dels teus fitxers o algunes de les eines de la pàgina no funcionen correctament, prova d'apagar les extensions web tipus AdBlock. De vegades, aquestes extensions limiten el funcionament de les nostres eines. Et prometem que els nostres anuncis et molestaran el mínim possible! Si el problema persisteix, prova la navegació d'incògnit o privada.\nDesprés de convertir el meu fitxer, el document resultant té un aspecte diferent.\nEn alguna ocasió, tot i que molt rarament, el teu document pot presentar alguns canvis de format després de la conversió. Això pot passar si hi ha algun error de processament. Encara que no passa gairebé mai, si es dóna el cas, si us plau, envia'ns un informe. Farem tot el possible per ajudar-te a solucionar el problema.\nNecessito ajuda. Com puc contactar-vos?\nTot i que vam dissenyar iLoveIMG perquè sigui molt senzill, tots podem necessitar ajuda de tant en tant. I, és clar, no podem preveure tots els problemes tècnics. Així que, per a totes les preguntes, suggeriments o reclamacions, el nostre equip de suport és aquí per ajudar-te. Posa't en contacte amb nosaltres per correu electrònic i intentarem respondre't en un màxim de 24-28h.


Una casa en el campo - Coming Soon Films\nEn una solitària casa, una dona reprodueix cada dia una mateixa rutina per invocar al seu marit mort i reviure així un fosc episodi del passat del que no es pot desprendre.\nDesprés d’estudiar direcció audiovisual i guió a Madrid, es trasllada a Barcelona, on ha desenvolupat la major part de la seva carrera professional. Ha treballat principalment al departament de direcció, com a segon ajudant en pel·lícules com “VOS” (Cesc Gay, 2009), “Los ojos de Julia” (Guillem Morales, 2010), “Tres metros sobre el cielo” (Fernando González Molina, 2010), “El cuerpo” (Oriol Paulo, 2012), o “Tengo ganas de ti” (Fernando González Molina, 2012).\nAl 2015 comença a treballar com a primer ajudant de direcció en pel·lícules com “Requisitos para ser una persona normal” (Leticia Dolera, 2015), “Barcelona nit d’hivern” (Dani de la Orden, 2015), “Res no tornarà a ser com abans” (Carol López, 2015), “Quatretondeta” (Pol Rodríguez, 2016), o “Verónica” (Paco Plaza, 2017).\nHa treballat com a director de la segona unitat a pel·lícules com “Contratiempo” (Oriol Paulo, 2017), “De la ley a la ley” (Silvia Quer, 2017), “Durante la tormenta” (Oriol Paulo, 2018), i acaba de finalitzar la direcció de la segona unitat d'”Ofrenda a la tormenta” i “Legado en los huesos”, de Fernando González Molina.\nAl 2009 dirigeix el curtmetratge “Ángeles sin cielo”, seleccionat a més de 20 festivals nacionals i internacionals, on va rebre numerosos premis, com el Premi al Millor Curtmetratge al Festival d’Errenteria i al Certamen Calamonte Joven, la Menció Honorífica al Premio Bancaja de Cortometrajes o la Menció Honorífica al Festival de Cinema i Drets Humans de Santa Coloma. A més, va ser finalista a millor curtmetratge als Premis Goya.\nUna casa en el campo és el seu segon curtmetratge.


Biblioteca de Cambrils: Xerrada Vida, Salut i Química\nXerrada Vida, Salut i Química\nEl proper divendres 18 de gener a les 19.30 hores a la Sala d'actes del Casal de la Gent Gran / Biblioteca tindrà lloc la xerrada divulgativa:\nVIDA, SALUT I QUÍMICA\nque anirà a càrrec de NÚRIA RUIZ de la Facultat de Química de la Universitat Rovira i Virgili.\nEs farà un anàlisi de la importància de la química en el món de la salut a la vida. També es parlarà dels elements químics essencials (ferro, calci...), elements i compostos químics utilitzats com a fàrmacs (suplements d'elements, quelatoteràpies, anticancerígens, ...).\nLa duració serà aproximadament d'1 hora.\nAquesta activitat està patrocinada per la central de Biblioteques de Tarragona.\nPublicat per Biblioteca de Cambrils a les 20:13


Publicat: Dt Abr 25, 2006 7:33 pm Assumpte:\nEs podria posar el tope de mastil a 4.90 i fora problemes.\nEls de formula sempre van a cenyint i no al llarg i tambe costa mes ferla traslutxa.\nPublicat: Dt Abr 25, 2006 8:35 pm Assumpte:\nmes de 6.7 no es funboard...aquesta es la meva opinió, respectala!\nPublicat: Dt Abr 25, 2006 8:53 pm Assumpte:\nTU k vols planejar o flotar?\nI si tu vols anar am 6.7 ves si no fa ven... a flotar\nPublicat: Dc Abr 26, 2006 7:58 am Assumpte:\njo vull fer una regata de funboard no de vela lleugera\nPublicat: Dc Abr 26, 2006 10:00 am Assumpte:\nEI ei! nens que us esteu enfilant massa! Cada un te una opinió i no pasa res! les dues posicions son legítimes.\nUn circuit de regates pot ferse de dues maneres: un de general on hi ha desde Speed, slalom, onades, freestyle, superX o un d'especialitzat on es fa proves de Speed, slalom , freestyle...pero cada especialirtat té un ranquing per separat. El primer dels casos el mateix colectiu de corredors fa totes les disciplines. En el segon dels casos la majoria de corredors fan nomes una disciplina.\nJo entenc que un eslalom autentic es va amb cambers i permeten veles de 8m amb taules especifiques de 140l. Crec que si el circuit fos del segon tipus (especialitzat) així hauria de ser. Pero el cas es que tenim aquest any és un circuit on tenim una majoria de corredors que fem tot el circuit. Per tant hem de fer que aquesta majoria de gent pugui participar. La realitat és que si donem sortides amb veles de 8m, aquesta majoria simplement no hi participará, i el circuit s'en resentirà. Jo per exemple no hi participaria perque no tinc material.\nUna bona opció seria que es pogués fer la prova amb dues categories, una amb totes les mides i l'altre amb la mateixa limitació del SuperX. Pero nomes tingués puntuació per la general del circuit català els segons. D'aquesta manera si no fa prou vent per 6,7m no tindrem puntuació per la general pero si per la regata concreta (si es que hi ha prou participació).\nDintre d'uns anys quan el circuit sigui mes participatiu es podrien fer circuits especialitzats per categoria, pero de moment no som prous corredors.\nEm penso que es una solució que pot satisfer a uns i altres, no?\nPublicat: Dc Abr 26, 2006 12:43 pm Assumpte:\nLa opcio den Marius esta be. Pro tindriem k pensar alternatives per kan a una regata no faci vent i treure un clasificacio.\nI per part del Palmer te rao els k pesin poc podran planejar pro els k pesen mes els i costara. La majoria k fan speed son monstrus.\nPublicat: Dc Abr 26, 2006 2:37 pm Assumpte:\nHola nois soc Miquel Garriga faig servir el usuari del Marc.\nSobre aquest tema jo crec que la solució ideal per aquest any, éstà entre la que diu en Marius i en Palmer . Jo faria sevir el reglament del SLALOM 42 per tothom i els que vulguin puntuar per el circuit el reglament del super x. Així la primera proba de Slalom seria una proba seria i sensa problemes i es crearia un bon precedent perque si apuntés gent nova al circuit. PERQUÉ ÉS TRACTA D'AIXÓ..... O NO?\nMiquel Garriga ( AERIAL)\nPublicat: Dc Abr 26, 2006 6:18 pm Assumpte:\nCrec que s'ha de mirar de potenciar la classe per davant de tot, i la manera de fer-ho en un slalom és no posar cap tipus de limitació, que la gent s'hi tiri amb el que vulgui, ara clar, sempre hi ha algú que voldrà guanyar en aquesta disciplina i potser inverteix més en material tipus slalom.\nPenso que fent-ho d'aquesta manera vindria a participar tothom que tingues una planxa i una vela a casa, tindriem veles més maques i gent amb veles no tant maques però tothom s'ho passaria bé segur.\nAra, veig que alguns pretenen córrer amb el material de freestyle o potser no tant adecuat, jo també ho faré així si fa prou vent, però llavors és normal que no guanyis, si vols guanyar comprat el set de 3 veles amb cambers i posat a entrenar de valent per mirar quina combinació vela/aleta va millor. No preteneu marcar les regles amb el material que teniu actualment, hem de mirar que poguem navegar tots, des de sempre s'ha adaptat el material al reglament.\nPer acabar el rollete us diré que la preocupació que teniu amb les fórmules (confesso que navegaria amb una si fa poc vent i es permet), una formula costa molt d'aguantar al través i no destaca precisament per la seva velocitat en aquest rumb, dubto molt que corri el doble que una tabla de 150L. A més, també hi hauria un vent minim, si només planejen les formules en una prova d'slalom és bastant logic que no es doni la sortida. No tinc material d'slalom, faig el salt de la formula a una 80L aixi que si es limita la mida de vela ho faré amb una 5.8 i la 80L, també m'ho pasaré bé segur!\nPublicat: Dc Abr 26, 2006 6:22 pm Assumpte:\nuna cosa si no es posa limit en el material, quin sera el limit d vent per donar sortida?\nPublicat: Dc Abr 26, 2006 7:32 pm Assumpte:\nPublicat: Dc Abr 26, 2006 9:29 pm Assumpte:\nvent minim crec q s'hauria de veure a cada prova, amb formula si no planeja la gran majoria de la flota no es dona sortida, en slalom es podria fer el mateix, per tant jo ja puc portar la 11m q si tu amb la 7m no planejes, no es donaria sortida. Aquest vent minim pot ser 10-12 nusos?¿? son 3-5 nusos de diferencia per al vent minim d'un superX, es noten.\nUna altra cosa es si no planeja algu q vagi amb 6m i taula bastant enfonsada q ja es veu q necessita uns 4-5 nusos mes de vent, aleshores mala suerte, amb formula igual, si la majoria de gent planeja i els que no ho aconsegueixen es pq ja es veu q no duen la vela grossa es dona sortida.\nQuan dic la majoria seria 25 planxes de 30...\nPublicat: Dj Abr 27, 2006 8:27 am Assumpte:\nDoncs els de L´Escala ja sabeu que opinem.. mínim de 14 knots (o 16 si cal com diu en Palma.). . perquè tothom pogui anar amb el que té sense haver d´invertir més.. .. -em sembla molt que la majoria de corredors del circuit pocs tenim veles de més de 6,7.. -, per aquí pocs invertirem en material extra..\nAmb 14-16 knots els que vulguin anar amb freestyle ja suren, els que vulguin fer de dunkys tb disfrutaran i els formuleros tb.. .. seria una regata + oberta. ..(amb avantatge pels formuleros però amb aquest mínim de vent.. ja es pot donar una mica més de guerra..)\nI si cal 2 classificacions: formuleros light wind i especial no més de 6,7 tampoc estaria malament.. ..\nApa siau que bufa tramuntana!\nPublicat: Dj Abr 27, 2006 9:25 am Assumpte:\nEstic d'acord amb el Palmer...\nPublicat: Dj Abr 27, 2006 11:40 am Assumpte:\ncrec q el problema mai ha estat amb 15 nusos, tothom utilitzaria el mateix material q te per superX i ja ta. Però no oblidem que estem en una zona on molts dies son de menys de 15 nusos, com el superX de sant pere com a exemple recent.\nJo soc partidari de salvar aquests dies de poc vent que son molts, tot i que si no es pot fer regata perque fan 12 nusos i ens hem de posat d'acord cap problema, vaig a pasar-m'ho bé, treuré la formula per matar el dia i m'aniré tant content com si haguessim fet proves, a mi m'estarà bé tot el q decidiu.\nPublicat: Dj Abr 27, 2006 12:16 pm Assumpte:\nlo dels 15 nusos, crec q acabara per votación popular, hi estic d'acord amb qualsevol decisió.\nAconseguir/comprar un sol aparell per slalom i utilitzar la mateixa tabla q per al superX seria una solució. Pasa q tots som molt pijos i volem el material del any vinent, existeixen aparells complerts per 300euros d'uns 3 anys antiguitat que estan molt be, clar que no serà vela amb diseny agressiu i espectacular pal 100C (amb un 60C vas sobrat!) i botavara de carbono (les d'alumini van perfecte fins a 9m).\nRepeteixo que és inevitable que els que vulguin guanyar en aquesta disciplina invertiran en mes veles "groses", segurament per onades no tindran tant material. Però aquesta guerra només la farà qui vulgui guanyar, jo que vaig a pasar-m'ho bé no penso entrar en el joc. Una altra opció per estalviar diners és entrenar més i reduïr material per aumentar el teu rang de vent.


Es reobren vint centres de serveis socials per seguir atenent la població més vulnerable | Drets Socials, Justícia Global, Feminismes i LGTBI\nServeis socials, aliments, Barcelona, alimentació\nServeis socials, aliments, Barcelona, alimentació, a domicili, persones grans\nServeis socials, aliments, Barcelona, alimentació, persones sensellar, sensellarisme, Creu Roja\nTargeta, pagament, comerç, alimentació, Barcelona\nA partir de dilluns, 25 de maig, una vintena de centres de serveis socials de la ciutat tornaran a obrir al públic. Durant els dos primers mesos de l’estat d’alarma per la covid-19, Serveis Socials ha atès 34.385 persones a través de dues vies: la telemàtica i la presencial d’urgència que han ofert els nou centres que fins ara han estat oberts al públic.\nAmb l’obertura de vint centres de serveis socials s’amplia l’atenció presencial a persones i col·lectius vulnerables.\nCalendari d’obertura dels centres de serveis socials\nLa vintena de centres que obriran a partir del 25 de maig es concentren als districtes de Ciutat Vella i Nou Barris, on hi ha més demanda d’atenció.\nTots els centres que ofereixin atenció presencial aplicaran mesures de seguretat i higiene reforçades per evitar el contagi de la covid-19 i preservar la salut dels equips de serveis socials i de les persones usuàries.\nEs podrà demanar una cita prèvia al telèfon habitual de serveis socials (936 197 311) o anar presencialment als centres oberts de cada districte en cas d’urgència. L’atenció es continuarà prestant prioritàriament de manera telemàtica, i presencialment si la situació ho requereix.\nL’horari excepcional de l’atenció presencial als centres de serveis socials serà de dilluns a divendres, de 9.00 a 14.00 hores. L’horari d’atenció telefònica serà l’habitual: de dilluns a dijous, de 9.00 a 14.00 hores i de 16.00 a 19.00 hores, i divendres, de 9.00 a 14.00 hores. Fora d’aquest horari el centre de referència per a emergències i urgències socials és el CUESB.\nCiutat Vella: CSS Raval Sud, CSS Raval Nord i CSS Casc Antic\nL’Eixample: CSS Antiga Esquerra de l’Eixample i CSS Fort Pienc\nSants-Montjuïc: CSS Cotxeres de Sants i CSS Poble-sec\nSarrià – Sant Gervasi: CSS Sarrià\nGràcia: CSS Camp d’en Grassot i CSS Vila de Gràcia\nHorta-Guinardó: CSS Horta i CSS Baix Guinardó\nNou Barris: CSS Porta-Vilapiscina i Torrellobeta, CSS Turó de la Peira i CSS Roquetes\nSant Andreu: CSS Garcilaso i CSS Franja Besòs\nSant Martí: CSS Clot – Camp de l’Arpa i CSS Besòs\nPrioritat als col·lectius vulnerables\nEls equipaments donaran prioritat a l’atenció de persones i col·lectius en situació d’urgència, com infants en risc, casos de violència masclista, persones grans o dependents sense suport de l’entorn i situacions de necessitat extrema.\nAtenció dels serveis socials durant l’estat d’alarma\nDurant la crisi de la covid-19, els serveis socials han continuat funcionant a través de l’atenció per via telemàtica i mitjançant els equips presencials en nou equipaments d’urgència. Des de l’inici de l’estat d’alarma, s’han atès 34.385 persones, el 72%, dones, i el 28%, homes. Del total, el 17% mai no havien estat ateses pels serveis socials o feia més d’un any que no havien requerit atenció, un indicador de l’augment de les situacions de risc provocades per la covid-19.\nPel que fa als serveis específics que s’han proporcionat durant l’estat d’alarma:\nAjuts d’emergència: durant els últims dos mesos s’han atorgat 9.292 ajudes per pal·liar situacions de risc, sobretot despeses d’alimentació i habitatge, per un valor global de 3,93 milions d’euros. L’increment de les prestacions respecte al període anterior a la covid-19 ha estat considerable: al febrer es van aprovar 2.156 ajudes per un valor total d’1,47 milions d’euros.\nTargetes Barcelona Solidària: a les 17.000 targetes que s’han repartit per poder comprar productes d’alimentació i de primera necessitat s’ha afegit una partida addicional de 12.000 unitats per arribar a més col·lectius vulnerables.\nÀpats diaris: gràcies a la col·laboració de diverses entitats socials, els serveis d’alimentació municipals estan repartint actualment 11.150 àpats al dia a través de serveis a domicili, menjadors socials, equipaments per a persones sense llar i dispositius extraordinaris. La distribució d’àpats diaris ha augmentat un 192% des de l’inici de l’estat d’alarma; en el període anterior a la covid-19 es repartien 3.810 àpats al dia.


La Bibliopiscina, el Passaport de Lectura, el Va de jeroglífics i l'Enjoy Books, principals apostes per a aquest estiu\nLa Biblioteca de Gironella organitza, un any més, un programa específic d'activitats per dinamitzar la lectura i el servei de préstec durant els mesos d'estiu, en què l'activitat baixa i cal fer un esforç per mantenir l'interès per a aquest servei.\nLes apostes van des del públic infantil fins a l'adult, amb la voluntat que tothom trobi un al·licient per seguir utilitzant la biblioteca durant aquests mesos. Enguany, les propostes són aquestes:\n• Passaport de lectura: per a nens i nenes de 7 a 12 anys. Tria un llibre i comença el viatge: quan el tornis, rebràs una etiqueta adhesiva dels personatges de Gènius que hauràs d’enganxar al teu passaport. Amb 6 lectures obtindràs 6 adhesius i podràs omplir el passaport per participar en el sorteig de premis sorpresa.\n• Va de jeroglífics! Entre el 3 de juliol i el 4 de setembre, cada setmana es plantejarà un enigma per resoldre en forma de jeroglífic. Hi poden participar persones de totes les edats tant des de la Biblioteca com des de la Bibliopiscina. Cada dilluns a les 17.00 h es publicarà la resposta correcta i el nom del guanyador de la setmana que rebrà com obsequi de la Biblioteca, i les butlletes recollides tot l’estiu amb les respostes correctes participaran en el sorteig d’un joc de taula per gentilesa de la llibreria Guinó.\n• Bibliopiscina: Un any més, la piscina municipal de Gironella compta amb un servei de préstec de llibres i revistes de la Biblioteca dins el recinte. El servei estarà en funcionament fins el 3 de setembre cada dia d’11 h a 18.30 h.\n• Enjoy books: activitat conjunta de les biblioteques del Berguedà per promoure i premiar el servei de préstec i promocionar els recursos turístics de la comarca a través del sorteig d’una "panera turística-cultural" que conté: activitats de lleure, entrades a museus, packs gastronòmics, i més. Els premis són gentilesa de diversos establiments del gremi d'Hoteleria i Turisme del Berguedà.\nA banda, aquest dijous Bernat Ribas tancarà el cicle “T’explico un viatge” amb el seus viatges i estades a Sud-Amèrica, entre tribus indígenes i gent de diverses cultures.


Cau a Pedreguer el narco més buscat d’Espanya – Ràdio Pego\nCau a Pedreguer el narco més buscat d’Espanya\nDesprés de fugir fa 12 anys de la ‘Operació Nècora’, s’havia fet la cirurgia a la cara i empremtes dactilars i vivia en un búnker prop de Benidoleig No es la primera vegada que mafiosos i delincuents buscats per la policia espanyola o l’interpol s’amaguen a la Marina Alta aprofitant la gran quantitat de turistes estrangers i urbanitzacions que hi ha a la comarca. El darrer ha estat Francisco Javier Martínez Sanmillán, que fou detingut el passat dimarts a Pedreguer.\nIrreconeixible a causa de la seua cara operada i a haver-se esborrat les empremtes dactilars, però al fi en mans de la justícia. El narco més buscat d’Espanya, Francisco Javier Martínez Sanmillán, ha sigut detingut a Pedreguer després de 12 anys fugit. Va escapar de la ‘operació Nècora’ contra els traficants gallecs i de la ‘operació Temple’ contra narcos colombians.\nFrancisco Javier Martínez Sanmillán, àlies Frankie o Peres, de 42 anys, s’amagava des de fa 12 de les mirades curioses en una casa búnker ubicada en una zona d’horts prop de Benidoleig. Cap veí va denunciar el seu estrany comportament i allí rebia de forma periòdica a la seua família, procedent de Lleó i Galícia.\nMalgrat que la seua cara ja no és la mateixa i que fa anys es va remenar algun punt de Sud-amèrica com el lloc més factible per a trobar el domicili del narco, els agents de la Brigada Central el van trobar a Pedreguer i el dimarts van sol•licitar suport a la Policia Nacional de Dénia per a procedir a la seua detenció. Esta vegada sense sorpreses.\nMartínez Sanmartín està condemnat a 17 anys de presó per narcotràfic i va ser capturat en els 90 dins de l’operació Nècora, dirigida per Baltasar Garzón i destinada a capturar el famós narco Laureano Oubiña, cap del narcotràfic gallec. Però poc abans d’ingressar en la presó, Frankie va aconseguir donar cantonada a la justícia i va fugir.\nPoc es va saber d’ell en la següent dècada, durant la qual es va cursar una altra orde de crida i cerca contra Martínez Sanmillán pel seu presumpte lideratge d’un dels clans que desembarcaven droga colombiana a Galícia.\nNo obstant, no tots s’havien oblidat del narco més buscat per la justícia a Espanya. Una brigada especialitzada de la Policia Nacional ha esperat pacientment durant més d’una dècada a què fera un pas en fals per a poder caçar-li en alguna de les seues propietats.\n← El pego s’estrena davant l’alcoià\nInversions al motor de la viuda →


La tècnica del lífting facial per aconseguir un rejoveniment més natural - ServiEstètic\nLa tècnica del lífting facial per aconseguir un rejoveniment més natural\nLa tècnica del lífting facial per aconseguir un rejoveniment més natural https://serviestetic.com/wp-content/uploads/2019/05/lifting_facial_blog.jpg 509 339 Dr. Martín Hernández Lobertini Dr. Martín Hernández Lobertini https://secure.gravatar.com/avatar/0e0683f94887610e4c1fd68a5acfa3e1?s=96&d=mm&r=g 21/05/2019 21/05/2019\nLa tècnica del lífting facial per aconseguir un rejoveniment més natural amb cicatrius imperceptibles, implica gestionar el volum, la qualitat de la pell i el despenjament.\nGràcies als avenços en la tècnica del Liting facial i a les millores en els coneixements mèdics, actualment sabem que hi ha unes estructures anatòmiques que amb l’edat també pateixen uns canvis importants. La flacciditat o la profunditat d’una arruga no només ve donada per la pèrdua d’elasticitat de la pell i l’acció de la gravetat, sinó també per una pèrdua de volum d’aquestes estructures de greix i esquelet.\nLa prioritat del lífting facial és recuperar i reposicionar aquests volums, el que suposa treballar en uns plans profunds i acomodar la pell.\nJa han passat a la història aquelles cares amb expressió de velocitat i amb una pell tan fina que semblava que estaven a punt de trencar-se. Actualment el que preval és la naturalitat i la personalització, per la qual cosa cal tenir en compte les circumstàncies de cada rostre.\nUn lífting no ha de notar-se\nLa millor manera d’aconseguir-ho és amb un lífting integral per evitar una descompensació entre una zona i una altra que va en detriment de la naturalitat. Si una cara es veu operada és que alguna cosa falla perquè, actualment, podem evitar totes les seqüeles típiques del passat i aconseguir uns resultats absolutament naturals.\nLa pell ha de acomodar-se en funció de les característiques del pacient, sense excés de tensió. En alguns casos no n’hi ha prou amb acomodar. Hi ha persones amb un rostre molt prim que han perdut els volums de greix i teixit ossi, que encara que es reposin les estructures profundes, es refaci l’oval facial, es corregeixi la flacciditat i els pòmuls tornin al seu lloc, la cara mostra un aspecte pla. En aquests casos, per assolir uns resultats òptims, se sol recórrer a un lipolifting: injectar petites quantitats de greix en aquests espais estructurals que han perdut els seus volums.\nLa nova filosofia del lífting inclou com a part fonamental de la vora mandibular. Una vora de la mandíbula ben definida i marcat, és un tret fonamental de bellesa i de joventut. El que més rejoveneix a una persona sense transformar el seu rostre, és un lífting cervical. Fer bé una vora mandibular requereix un gran bagatge professional, un aprenentatge llarg i un tractament molt meticulós durant la intervenció.\nHi ha moltes tècniques, però el més habitual és fer una cotilla al platisma, ajuntant la musculatura, per després reposar la pell al seu lloc i tancar al voltant de l’orella, tot perfectament mesurat, sense tensió i sense que es vegi ni una cicatriu.\nEl lífting s’ha consolidat com el més eficaç procediment de rejoveniment facial, amb un creixement d’un 20% en els últims quinze anys, tot i la irrupció de tècniques menys invasives que s’han convertit en efectives alternatives no quirúrgiques al lífting.


Els cotxes elèctrics hauran de fer soroll - Valors\nEls cotxes elèctrics hauran de fer soroll\nSoraya Hernández| 20/01/2020 17/02/2020 |Dilemes ètics|\nHeu conduit alguna vegada un cotxe elèctric o un cotxe híbrid? Segurament la majoria de nosaltres ja hem tingut la possibilitat de tenir-ne un a prop ja que són molts els conductors que avui es decideixen per un d’aquests vehicles, ja sigui per consciència ecològica o per les facilitats econòmiques que l’administració ofereix.\nAquests vehicles, denominats eco-friendly (curosos amb el medi ambient) no necessiten o necessiten menys benzina i per tant no generen gasos contaminants, com el diòxid de carboni, tant perjudicials per la ja malmesa Capa d’Ozó.\nUn aspecte que també descriu aquests cotxes és la seva manca de soroll o un soroll molt mínim reduït a l’arrancada, la frenada i en certs moments de l’acceleració. Degut a què el motor no és de combustió tradicional el so que emet quan circula a baixa velocitat és molt suau, quasi imperceptible.\nAquest tret també és beneficiós pel medi ambient ja que amb aquest volum de so i vibració es disminueix la contaminació acústica. Aquest, un problema real sobretot en els nuclis urbans on s’afegeix el soroll de fàbriques i màquines de construcció, és un determinant físic de salut que pot afectar les persones tant en l’esfera biològica amb mals de cap i/o pèrdua d’audició com a la psicoemocional (estrès, irritabilitat, ansietat, problemes d’higiene del son…).\nPer tant, amb la reducció de soroll aquests cotxes afavoreixen la pacificació de l’entorn i al benestar global, sobretot de persones ja malaltes o d’edat avançada. Però això que sembla un benefici rellevant per a la salut porta un perill amagat: la manca de so no permet al vianants percebre l’arribada del cotxe, la qual cosa redueix el marge d’acció en cas d’atropellament.\nDavant aquest fet, no fa gaire hem conegut la notícia de l’aprovació d’una nova llei de la Unió Europea que implicarà tots els vehicles elèctrics i híbrids que es venguin a partir del 2021 i aquells que es vulguin homologar a partir d’ara. Aquesta llei obliga els cotxes a fer soroll. Serà el fabricant qui decideixi el tipus de so però haurà de ser semblant al que faria un motor clàssic oscil·lant entre els 56 i els 75 de cibels quan el cotxe circuli a menys de 20 kms/hora o vagi marxa enrere. Així els vianants podran anticipar que tenen a prop un vehicle i per tant extremar la precaució.\nJa feia anys que associacions de persones amb discapacitat visual o auditiva demanaven una reflexió sobre la manca de soroll dels cotxes i el problema que podia suposar per col·lectius vulnerables en carretera, com les persones amb discapacitat o els ciclistes, que veien créixer la probabilitat de patir un accident. La Unió Europea dona resposta així a una necessitat creixent en seguretat vial després de consultar amb experts, però alhora atura la preuada disminució de la contaminació acústica.\nEns trobem davant d’un conflicte ètic? Malgrat no sigui un dels temes que se solen identificar com a dilema, ja que normalment els associem a temes mèdics, sí que podem assegurar que la deliberació ètica podria ser d’utilitat: quin és el major benefici per la comunitat, el control del soroll i per tant el benestar global de la població o la seguretat dels vianants en un moment de major incidència dels atropellaments? Creieu que és una mesura justa i que s’han valorat els pros i els contres de totes dues problemàtiques: la mediambiental i la seguretat? Quins elements penseu que s’han tingut en compte per desenvolupar aquesta llei?\ncotxes, elèctrics, Soraya Hernández, soroll\n←Eduard Ibañez denuncia la vulneració de la llibertat religiosa\nVisc a la presó amb la mama\nUn embaràs no desitjat als dotze anys


El Poble Sec acull el I Campionat de Catalunya de Trial Infantil — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / El Poble Sec acull el I Campionat de Catalunya de Trial Infantil\nEl Poble Sec acollirà aquest diumenge per primera vegada una prova del Campionat de Catalunya de Trial Infantil. Actualment dos pilots de la Seu d’Urgell, Pep Vinyals i Oriol Pi, que formen part del Moto Club Sedis, lideren aquesta competició en la categoria d’Iniciació.\nLa prova de trial urgellenca començarà a les 10 del matí i està previst que acabi a les 2 del migdia. Hi prendran part un total de 35 nens, de diferents edats. Les categories que s’han establert són la d’Iniciació, Aleví, Promo80 i Base80, a més de la categoria oberta.\nLa competició es regeix per un estricte control del recorregut i dels nivells de seguretat. Els més menuts utilitzaran motos automàtiques, sense marxes. D’aquest nivell de competició n’han sorgit figures puntals del trial, com ara Adam Raga o Toni Bou.\nUna de les promotores de la prova a la Seu, Lourdes Vilarrubla, mare d’un dels joves pilots, Pep Vinyals, explica que la Federació els va proposar l’organització d’aquest esdeveniment esportiu i que l’assignació respon “a la voluntat de potenciar aquest esport al territori”.\nL’afició al trial té molta força a la comarca de l’Alt Urgell. L’excampió d’Europa, l’urgellenc Jordi Pascuet, en promou l’aprenentatge amb cursos i estades al municipi de Ribera d’Urgellet.